20 kinders deur bye aangevalArgieffoto (Foto: PollyDot, Pixabay) Altesaam 20 kinders, tussen twee en ses jaar oud, is Maandagmiddag behandel nadat ŉ swerm bye op hulle toegesak het. “Die voorval het by ŉ skool in Amanzimtoti, KwaZulu-Natal, plaasgevind,” het Russel Meiring, woordvoerder van ER24, gesê. “Paramedici het omstreeks 15:10 by die toneel opgedaag waar hulle na die skoolsaal geneem is waar die kinders gehou is.” Die kinders het bysteke opgedoen. “Paramedici het hulle bygestaan en die angels verwyder. Dit was gelukkig nie vir enige kind nodig om hospitaalbehandeling te ontvang nie.” Die kinders is in die sorg van die onderwysers gelaat.